cyanic-selkie/wikianc huggingface dataset:
Πρωτάθλημα Ε.Π.Σ. Μακεδονίας 1932-33
Α΄ Κατηγορία
250px|thumb|Οι αθλητές της Μικτής του Πρωταθλήματος Θεσσαλονίκης εναντίων της Μικτής Αθηνών το 1933 Οι Θερμαϊκός και Προσφυγική Ένωση ισοβάθμησαν και για την ανάδειξη του πρωταθλητή έδωσαν αγώνα κατάταξης όπου επικράτησε ο Θερμαϊκός 4-1. Ο τελευταίος Μελιτεύς έδωσε αγώνες διαβάθμισης με τον πρωταθλήτή της Β΄ Κατηγορίας Απόλλωνα Καλαμαριάς και παρέμεινε στην Α΄ Κατηγορία
Δε διεξήχθησαν τελικά οι αγώνες κατάταξης μεταξύ Θερμαϊκού και ΠΑΟΚ ή αγώνες διαβάθμισης για την άνοδο στην Εθνική Κατηγορία, επειδή με απόφαση της ΕΠΟ το Σεπτέμβρη του 1933 η Εθνική Κατηγορία καταργήθηκε. Τελικά, οι τρεις σύλλογοι που συμμετείχαν στην Α΄ ,ο ΠΑΟΚ και οι τρεις της Εθνικής Κατηγορίας, σχημάτισαν την Α΄ κατηγορία της επόμενης περιόδου με 7 ομάδες.
Β΄ Κατηγορία
Οι 10 ομάδες που συμμετείχαν χωρίστηκαν σε δυο ομίλους. Νικητές των ομίλων ήταν ο Απόλλων Καλαμαριάς και ο Εθνικός Καμάρας και πρωταθλητής μετά τον 3ο τελικό αγώνα μεταξύ τους ο Απόλλωνας
Οι Εθνικός Καμάρας, Άτλας Ιπποδρομίου και Β.Α.Ο. δε συμμετείχαν στο επόμενο πρωτάθλημα
Γ΄ Κατηγορία
Ο μοναδικός αγώνας Γ κατηγορίας ήταν μεταξύ των Ερμή και Κανάρη Τσινάρ Για τις 15 Μαΐου 1933 προγραμματίστηκε αγώνας διαβάθμισης του Ερμή με τον ΓΣ Μακαμπή με άγνωστο αποτέλεσμα. Ο Ερμής αγωνίστηκε στη Β΄ κατηγορία την επόμενη περίοδο, ενώ ο Κανάρης αδρανοποιήθηκε.
Παραπομπές
Κατηγορία:Εγχώρια ποδοσφαιρικά πρωταθλήματα 1932-1933 Κατηγορία:Ε.Π.Σ. Μακεδονίας
Γέφυρα Πονιατόφσκι
Η γέφυρα Πονιατόφσκι (πολωνικά: Most Poniatowskiego) είναι γέφυρα στη Βαρσοβία της Πολωνίας. Αρχικά χτίστηκε μεταξύ 1904 και 1914, καταστράφηκε σε κάθε έναν από τους Παγκόσμιους Πολέμους και ξαναχτίστηκε μετά από κάθε έναν. Διασχίζει τον ποταμό Βιστούλα, συνδέοντας τις περιοχές Ποβίσλε και Πράγκα της Βαρσοβίας. Ο δρόμος της γέφυρας είναι μια επέκταση της Λεωφόρου Ιερουσαλήμ, μιας κύριας οδού της Βαρσοβίας
Ιστορία
Το 2004, ξεκίνησε ένα πρόγραμμα ανοικοδόμησης και καλλωπισμού της γέφυρας. Μέχρι το 2005 οι μικροί πύργοι και τα πρώτα τέσσερα ανοίγματα είχαν ξαναχτιστεί. Η γραμμή του τραμ εκσυγχρονίστηκε και ξαναχτίστηκε το 2007.
Εξωτερικοί σύνδεσμοι
Κατηγορία:Γέφυρες στη Βαρσοβία Κατηγορία:Χαλύβδινες γέφυρες Κατηγορία:Πραξικόπημα του Μαΐου (Πολωνία) Κατηγορία:Οδικές γέφυρες στην Πολωνία
Πολιτικά κόμματα στη Ρωσία
Το παρόν λήμμα αφορά τα πολιτικά κόμματα στη Ρωσική Ομοσπονδία. Η Ρωσία διαθέτει ένα πολυκομματικό σύστημα. Μετά τις εκλογές του 2018 έξι κόμματα έχουν εκλεγμένους βουλευτές στο ομοσπονδιακό κοινοβούλιο, την Κρατική Δούμα, με κυρίαρχο το Ενωμένη Ρωσία.
Μετά τις οικονομικές και κοινωνικές μεταρρυθμίσεις του Μιχαήλ Γκορμπατσόφ, που έλαβαν χώρα στη Σοβιετική Ένωση από τον Απρίλιο του 1985 μέχρι το Δεκέμβριο του 1991 και ονομάστηκαν περεστρόικα, η Ρωσία απέκτησε πάνω από 100 εγγεγραμμένα κόμματα, αλλά οι βουλευτές που εκλέχθηκαν στην Κρατική Δούμα αντιπροσώπευαν μόνο ένα μικρό αριθμό κομμάτων. Κατά τη διάρκεια της πρώτης Προεδρίας του Βλαντίμιρ Πούτιν (2000-2008), ο αριθμός των κομμάτων μειώθηκε δραστικά. Από το 2008 έως το 2012 υπήρχαν μόνο επτά κόμματα στη Ρωσία και κάθε νέα προσπάθεια εγγραφής νέων ανεξάρτητων κομμάτων δέχτηκε εμπόδια από την κρατική μηχανή. Το τελευταίο κόμμα της περιόδου αυτής ήταν το Κόμμα της Ανάπτυξης, που ιδρύθηκε στις 18 Φεβρουαρίου 2009. Πριν από τις κοινοβουλευτικές εκλογές του 2011, απαγορεύτηκε η εγγραφή περίπου 10 κομμάτων της αντιπολίτευσης. Ωστόσο, μετά από μια σειρά μαζικών διαμαρτυριών και μιας απόφασης του Ευρωπαϊκού Δικαστηρίου για την περίπτωση του Ρεπουμπλικανικού Κόμματος της Ρωσίας, ο νόμος άλλαξε και ο αριθμός των εγγεγραμμένων κομμάτων αυξήθηκε γρήγορα σε πάνω από 48 τον Δεκέμβριο του 2012.
Κόμματα εξουσίας
Στη ρωσική πολιτική σκηνή, ένα «κόμμα εξουσίας» είναι ένα ειδικά εδραιωμένο κόμμα, που υποστηρίζει ανεπιφύλακτα τον σημερινό πρόεδρο ή πρωθυπουργό στο κοινοβούλιο.
Μαργαρίτα Μαρία Φαρνέζε
Η Μαργκερίτα Μαρία Φαρνέζε (Margherita Maria Farnese, 24 Νοεμβρίου 1664 - 17 Ιουνίου 1718) ήταν κόρη του Ρανούτσιο Β΄ Φαρνέζε, Δούκα της Πάρμα.
Βιογραφία
Γεννήθηκε στις 24 Νοεμβρίου 1664 στην Πάρμα, και ήταν το μεγαλύτερο παιδί και κόρη του Ρανούτσιο Β΄ Φαρνέζε, Δούκα της Πάρμα και της δεύτερης συζύγου του Ισαβέλλας των Έστε, κόρης του Φραγκίσκου Α΄ της Μόντενα.
Στις 14 Ιουλίου 1692 παντρεύτηκε τον Φραγκίσκο Β΄ των Έστε, Δούκα της Μόντενα στην Πάρμα. Το ζευγάρι δεν απέκτησε απογόνους.
Πέθανε στις 17 Ιουνίου 1718 στο Δουκικό Παλάτι του Κολόρνο σε ηλικία 53 ετών. Είναι θαμμένη στον Ναό της Σάντα Μαρία ντέλα Στεκάτα.
Παραπομπές
Κατηγορία:Οίκος των Φαρνέζε Κατηγορία:Οίκος των Έστε Κατηγορία:Ιταλοί ευγενείς Κατηγορία:Δούκισσες της Μόντενα Κατηγορία:Δούκισσες του Ρέτζο
Μαρία, Δούκισσα του Γκλόστερ και του Εδιμβούργου
Η Μαρία, Δούκισσα του Γκλώστερ και του Εδιμβούργου (Maria, Duchess of Gloucester and Edinburgh), γεννηθείσα Μαρία Ουόλπολ (Maria Walpole), 10 Ιουλίου 1736 - 22 Αυγούστου 1807) ήταν η σύζυγος του Γουλιέλμου Ερρίκου, Δούκα του Γκλώστερ και του Εδιμβούργου.
Πρώιμη ζωή
Η Μαρία Ουόλπολ γεννήθηκε στις 10 Ιουλίου 1736 στο Σαιντ Τζέημς του Ουέστμινστερ, και ήταν το τρίτο παιδί και η δεύτερη κόρη του Σερ Έντουαρντ Ουόλπολ και της Ντόροθυ Κλέμεντ.
Μεγάλωσε στην Οικία Φρόγκμορ στο Ουίνδσορ, αλλά οι γονείς της δεν ήταν παντρεμένοι και η παράνομη κατάσταση της εμπόδισε την κοινωνική θέση της, παρά την διασυνδέσεις της οικογένειας της.
Κόμισσα του Ουόλντγκρεϊβ
Στις 15 Μαΐου 1759 η Μαρία παντρεύτηκε τον Τζέημς Ουόλντγκρεϊβ, 2ο Κόμη του Ουόλντγκρεϊβ. Μαζί απέκτησαν τρία παιδιά:
Η Άννα και ο Χιου ήταν οι προπάπποι του Τσαρλς Σπένσερ, 6ου Κόμη Σπένσερ, ο οποίος ήταν ο προπάππος της Λαίδης Νταϊάνα Σπένσερ, Πριγκίπισσας της Ουαλίας.
Δούκισσα του Γκλώστερ
Στις 6 Σεπτεμβρίου 1766 η Μαρία παντρεύτηκε τον Γουλιέλμο Ερρίκο του Ηνωμένου Βασιλείου, Δούκα του Γκλώστερ και του Εδιμβούργου, στο Παλ Μαλ του Λονδίνου. Μαζί απέκτησαν τρία παιδιά:
Ο γάμος διεξήχθη με απόρρητο τρόπο, καθώς η Βρετανική Βασιλική Οικογένεια δεν είχε εγκρίνει γάμο μεταξύ ενός πρίγκιπα και μιας χήρας-μη βασιλικού βαθμού και παράνομης γέννησης. Ζούσαν στο Σαιντ Λέοναρντ'ς Χιλ στο Κλούερ, κοντά στο Ουίνδσορ.
Πέθανε στις 22 Αυγούστου 1807 στην Οικία Όξφορντ σε ηλικία 71 ετών.
Ράιχσγκαου Βάρτελαντ
Το Ράιχσγκαου Βάρτελαντ (φωνητική μεταγραφή του γερμανικού Reichsgau Wartheland) (αρχικά Ράιχσγκαου Πόζεν [Reichsgau Posen], επίσης: Βάρτεγκαου [Warthegau]) ήταν ναζιστικό γερμανικό Ράιχσγκαου που σχηματίστηκε από τμήματα της πολωνικής επικράτειας που προσαρτήθηκαν το 1939 κατά τη διάρκεια του Β΄ Παγκοσμίου Πολέμου. Περιλάμβανε την περιοχή της Μείζονος Πολωνίας και τις παρακείμενες περιοχές. Μέρη του Ράιχσγκαου συμπλήρωσε η ομώνυμη προ-βερσαλιανή πρωσική Επαρχία του Πόζεν. Το όνομα προήλθε αρχικά από την πρωτεύουσα, το Πόζεν (Πόζναν), και αργότερα από τον κύριο ποταμό, τον Βάρτε (Βάρτα).
Κατά τους διαμελισμούς της Πολωνίας από το 1793, το μεγαλύτερο μέρος της περιοχής προσαρτήθηκε από το Βασίλειο της Πρωσίας έως το 1807 ως Νότια Πρωσία. Από το 1815 έως το 1849, η επικράτεια βρισκόταν στο αυτόνομο Μεγάλο Δουκάτο του Πόζεν, το οποίο ήταν η Επαρχία του Πόζεν έως ότου την αποκατάσταση της Πολωνίας το 1918-1919, μετά τον Α΄ Παγκόσμιο Πόλεμο. Η περιοχή είναι σήμερα το Βοεβοδάτο Μείζονος Πολωνίας.
Εισβολή και κατοχή της Πολωνίας
αριστερά|μικρογραφία| Οι Πολωνοί οδηγούνται σε τρένα υπό τη συνοδεία του Γερμανικού Στρατού, ως μέρος της εθνοτικής εκκαθάρισης της δυτικής Πολωνίας που προσαρτήθηκε στο [[Ράιχ αμέσως μετά την εισβολή του 1939.]] Μετά την εισβολή στην Πολωνία, το κατακτηθέντα εδάφη της Μείζονος Πολωνίας χωρίστηκαν μεταξύ τεσσάρων Ράιχσγκαου και της περιοχής του Γενικού Κυβερνείου (πιο ανατολικά). Το Militärbezirk Posen δημιουργήθηκε τον Σεπτέμβριο του 1939 και στις 8 Οκτωβρίου 1939 προσαρτήθηκε από τη Γερμανία. Ονομάστηκε Ράιχσγκαου Πόζεν και ο SS Όμπεργκρουπενφυρερ (Obergruppenfuhrer) Άρτουρ Γκράιζερ διορίστηκε Γκάουλαϊτερ (Gauleiter) στις 21 Οκτωβρίου. Θα παρέμενε στην εξουσία μέχρι το τέλος του πολέμου. Το Ράιχσγκαου Πόζεν μετονομάστηκε σε Ράιχσγκαου Βάρτελαντ στις 29 Ιανουαρίου 1940.
Η Βέρμαχτ ίδρυσε εκεί το Wehrkreis XXI (21η στρατιωτική περιοχή), με έδρα το Πόζναν, υπό την διοίκηση του Στρατηγού der Artillerie Βάλτερ Πέτσελ. Η κύρια επιχειρησιακή μονάδα ήταν το 48ο Σώμα Panzer, που κάλυπτε το λεγόμενο Militärische Unterregion-Hauptsitze (Αρχηγείο στρατιωτικής υποπεριφέρειας), συμπεριλαμβανομένων των Πόζεν (Πόζναν), Λίσσα (Λέσνο), Χοχένσαλσα (Ινοβρότσουαφ), Λέσλαου (Βουοτσουάβεκ), Κάλις και Λίτσμανσταντ (Λοτζ). Διατήρησε χώρους εκπαίδευσης στο Σιέρατς και στο Μπιεντρούσκο.
Η περιοχή κατοικήθηκε κατά κύριο λόγο από εθνοτικούς Πολωνούς, με μία γερμανική μειονότητα 16,7% το 1921, και Πολωνοεβραίους, οι περισσότεροι από τους οποίους φυλακίστηκαν τελικά στο Γκέτο του Λοτζ και εξοντώθηκαν στο στρατόπεδο εξόντωσης του Χέλμνο (Vernichtungslager Kulmhof) μέσα στα επόμενα δύο χρόνια.
Χαρακτηριστικά
αριστερά|μικρογραφία| Περιφέρειες ([[Διοικητικές περιφέρειες της Γερμανίας|Regierungsbezirk) και επαρχίες (Kreis), 1944]] Ο Γκάουλαϊτερ και Ράιχστατχαλτερ του Ράιχσγκαου Βάρτελαντ, γηγενής Άρτουρ Γκράιζερ, ξεκίνησε ένα πρόγραμμα πλήρους απομάκρυνσης των πρώην Πολωνών πολιτών μετά τον διορισμό του από τον Χάινριχ Χίμλερ. Το σχέδιο συνεπαγόταν επίσης την επανεγκατάσταση εθνοτικών Γερμανών από τη Βαλτική και άλλες περιοχές σε αγροκτήματα και σπίτια που παλαιότερα ανήκαν σε Πολωνούς και Εβραίους. Εξουσιοδότησε επίσης την παράνομη επιχείρηση εξόντωσης 100.000 Πολωνοεβραίων (περίπου το ένα τρίτο του συνολικού εβραϊκού πληθυσμού του Βάρτελαντ), στη διαδικασία της πλήρους «γερμανοποίησης» της περιοχής. Κατά το πρώτο έτος του Β΄ Παγκοσμίου Πολέμου, περίπου 630.000 Πολωνοί και Εβραίοι απομακρύνθηκαν βίαια από το Βάρτελαντ και μεταφέρθηκαν στο κατεχόμενο Γενικό Κυβερνείο (πάνω από 70.000 μόνο από το Πόζναν) σε μια σειρά επιχειρήσεων που ονομάζονταν Kleine Planung (Μικρός Σχεδιασμός), που κάλυπταν τα περισσότερα πολωνικά εδάφη που προσαρτήθηκαν από τη Γερμανία περίπου την ίδια εποχή. Τόσο οι Πολωνοί όσο και οι Εβραίοι είδαν την περιουσία τους να κατάσχεται.
Τέλος πολέμου
Μέχρι το 1945, σχεδόν μισό εκατομμύριο Γερμανοί Φόλκσντοϊτσε (Volksdeutsche) είχαν εγκατασταθεί μόνο στο Βάρτεγκαου μεταξύ των περιοχών που προσαρτήθηκαν από τη ναζιστική Γερμανία, ενώ οι σοβιετικές δυνάμεις άρχισαν να ωθούν τις υποχωρούμενες ναζιστικές δυνάμεις πίσω από τα πολωνικά εδάφη. Οι περισσότεροι Γερμανοί κάτοικοι μαζί με πάνω από ένα εκατομμύριο αποίκους έφυγαν προς τα δυτικά. Κάποιοι δεν το έκαναν, λόγω περιορισμών από τη γερμανική κυβέρνηση και τον ταχέως αναπτυσσόμενο Κόκκινο Στρατό. Περίπου 50.000 πρόσφυγες πέθαναν από τις σοβαρές χειμερινές συνθήκες, άλλοι από τις πολεμικές φρικαλεότητες που διαπράχθηκαν από σοβιετικό στρατό. Ο υπόλοιπος εθνοτικά γερμανικός πληθυσμός εκδιώχθηκε στη νέα Γερμανία μετά το τέλος του πολέμου.
Πηγές
Κατηγορία:Κράτη και περιοχές που ιδρύθηκαν το 1939 Κατηγορία:Κράτη και περιοχές που καταργήθηκαν το 1945  Κατηγορία:Ιστορία της Πολωνίας κατά τον Β΄ Παγκόσμιο Πόλεμο Κατηγορία:Κατεχόμενες περιοχές του Β' Παγκοσμίου Πολέμου Κατηγορία:Πολωνικές περιοχές που προσαρτήθηκαν από τη Ναζιστική Γερμανία Κατηγορία:Σχέσεις Γερμανίας-Πολωνίας Κατηγορία:Τοποθεσίες του Ολοκαυτώματος στην Πολωνία
Ούγος Λανσελό των Λουζινιάν
Ο Ούγος-Λανσελό, γαλλικά : Hugues-Lancelot (απεβ. Αύγουστος του 1442) από τον Οίκο των Πουατιέ-Λουζινιάν ήταν αντιβασιλιάς της Κύπρου, αρχιεπίσκοπος της Λευκωσίας και καρδινάλιος.
Βιογραφία
Το 1424 έγινε αρχιεπίσκοπος της Λευκωσίας και τιτουλάριος Λατίνος πατριάρχης της Ιερουσαλήμ. Το 1426 έγινε καρδινάλιος του Σαντ' Αντριάνο αλ Φόρο. Κατά την αιχμαλωσία τού πρωτότοκου αδελφού του Ιανού από τους Μαμελούκους (1426-27) ήταν αντιβασιλιάς της Κύπρου.
Παρακολούθησε το Συμβούλιο της Βασιλείας το 1431 και έγινε υποστηρικτής του αντίπαπα Φίλικα Ε΄ (i.e. Αμεδαίου Η΄ δούκα της Σαβοΐας). Εκπροσωπώντας το Συμβούλιο, έλαβε μέρος στη Συνέλευση του Αρράς ως πρόεδρος, μαζί με τον Νικολό Αλμπεργκάτι αντιπρόσωπο του πάπα (legatus).
Η ανιψιά του Άννα της Κύπρου, κόρη του Ιανού, παντρεύτηκε τον Λουδοβίκο δούκα της Σαβοΐας, γιο του Αμεδαίου Η΄. Ο ανιψιός του Λανσελό, γιος του αδελφού του Φιλίππου κοντοσταύλου της Κύπρου, έγινε καρδινάλιος και τιτουλάριος Λατίνος πατριάρχης της Ιερουσαλήμ.
Το 1442 απεβίωσε στη Γενεύη.
Αναφορές σε πηγές
Κατηγορία:Οίκος του Πουατιέ
Αδελαΐδα, κόμισσα της Βουργουνδίας
Η Αδελαΐδα, κόμισσα της Βουργουνδίας ή Αλίκη της Βουργουνδίας (Alix de Méranie, 1209 - 8 Μαρτίου 1279) από τον Οίκο των Άντεχς, ήταν κόμισσα της Βουργουνδίας (1248 - 1279) και κόμισσα της Σαβοΐας & της Μπρες.
Βιογραφία
Ήταν κόρη του Όθωνα Α΄ δούκα της Μερανίας και της Βεατρίκης Β΄ της Βουργουνδίας. Κληρονόμησε την κομητεία της Βουργουνδίας με τον πρόωρο θάνατο του αδελφού της Όθωνα Γ΄ κόμη της Βουργουνδίας (1248). Σαν κόμισσα ήρθε σε σύγκρουση με τον Ροδόλφο Α΄ των Αψβουργων βασιλιά της Γερμανίας.
Οικογένεια
Παντρεύτηκε το 1236 στον πρώτο γάμο της με τον Ούγο των Ιβρέα κόμη του Σαλόν. Έτσι η κομητεία επέστρεψε στον Οίκο της Ιβρέας. Μαζί του απέκτησε:
Ο Ούγος απεβίωσε το 1266 και το 1267 η Αδελαΐδα παντρεύτηκε τον Φίλιππο Α΄ πρώην αρχιεπίσκοπο της Λυών, που έγινε κόμης της Σαβοΐας την επόμενη χρονιά (πέθανε το 1285)· δεν απέκτησε μαζί του παιδιά. Η Αδελαΐδα τάφηκε στο αββαείο του Σερλιέ στο Μπεζανσόν.
Πηγές
Κατηγορία:Κόμησσες της Βουργουνδίας Κατηγορία:Κόμισσες της Σαβοΐας
Ερρίκος των Λουζινιάν
Ο Ερρίκος, γαλλ. Henri (απεβ. 7 Ιουλίου 1427) από τον Οίκο των Πουατιέ-Λουζινιάν ήταν τιτουλάριος πρίγκιπας της Γαλιλαίας.
Βιογραφία
Ήταν ο τρίτος γιος του Ιακώβου Α΄ της Κύπρου και της Χέλβις των Γουέλφων, κόρης του Φιλίππου ευγενούς του Μπράουνσβαϊγκ-Γκρούμπενχαγκεν, κοντοσταύλου της Ιερουσαλήμ.
Πολλοί Σταυροφόροι από την Κύπρο έκαναν επιδρομές στην Αίγυπτο, μάλιστα ευγενείς και αξιωματούχοι. Ο Μπάρσμπαϋ σουλτάνος της χώρας έκανε εκστρατεία εναντίον της Κύπρου με 180 πλοία και κατέλαβαν τη Λεμεσσό. Το 1426 στη Μάχη της Χοιροκοιτίας ο βασιλιάς Ιανός αιχμαλωτίστηκε και ο Ερρίκος σκοτώθηκε.
Οικογένεια
Νυμφεύτηκε π. το 1406 τη 2η εξαδέλφη του Ελεονώρα των Πουατιέ-Λουζινιάν, κόρη του Ιακώβου τιτουλ. κόμη της Τρίπολης (γιου του Ιωάννη αντιβασιλιά της Κύπρου και τιτουλ. πρίγκιπα της Αντιόχειας)· δεν απέκτησαν απογόνους.
Από μη νόμιμη σχέση του είχε φυσικά τέκνα:
Πηγές
Κατηγορία:Οίκος του Πουατιέ
Άννα, Δούκισσα του Κάμπερλαντ και του Στράθερν
Ο πατέρας της ήταν μέλος της Βουλής των Κοινοτήτων πριν από τη δημιουργία των τίτλων Βαρόνος Έρχαμ το 1768, Υποκόμης Καρχάμπτον το 1781 και Κόμης του Καρχάμπτον το 1785.
Η Άννα παντρεύτηκε για πρώτη φορά, τον Κρίστοφερ Χόρτον του Κάττον Χολ, στις 4 Αυγούστου 1765.
Αργότερα παντρεύτηκε τον Ερρίκο της Μεγάλης Βρετανίας, Δούκα του Κάμπερλαντ και του Στράθερν, στην Οδό Χέρτφορντ στο Μέιφερ του Λονδίνου στις 2 Οκτωβρίου 1771. Η Άννα και από τους δύο γάμους που έκανε δεν απέκτησε παιδιά.
Παραπομπές
Κατηγορία:Οίκος του Αννόβερου Κατηγορία:Βρετανίδες δούκισσες
Ιλ-λε-Βιλνουά
Το Ιλ-λε-Βιλνουά (γαλλικά: Isles-lès-Villenoy) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Παραπομπές
Κατηγορία:Κοινότητες της Σεν-ε-Μαρν
Ιβερνί
Το Ιβερνί (γαλλικά: Iverny) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ιβερναί (γαλλικά: Ivernais).
Παραπομπές
Κατηγορία:Κοινότητες της Σεν-ε-Μαρν
Air hockey
250px|μικρογραφία|Τραπέζια air hockey στη [[Συμφερόπολη]] Air hockey είναι το παιχνίδι όπου δύο παίκτες παίζουν ο ένας εναντίον του άλλου σε τραπέζι χαμηλής τριβής.
Ένα τυπικό τραπέζι air hockey αποτελείται από μια μεγάλη λεία επιφάνεια που έχει σχεδιαστεί για να ελαχιστοποιεί την τριβή εκπνέοντας και υποδοχές σε κάθε άκρο του τραπεζιού που χρησιμεύουν ως τέρματα. Στα άκρα του τραπεζιού πίσω και κάτω από τα τέρματα, συνήθως υπάρχει μια σχισμή για την επιστροφή του δίσκου.
Παραπομπές
Κατηγορία:Παιχνίδια
Χρήστος Ελευθεριάδης
Ο Χρήστος Ελευθεριάδης (Αριδαία 30 Σεπτεμβρίου 1991) είναι Έλληνας ποδοσφαιριστής που αγωνίζεται στη θέση του επιθετικού. Για την ομάδα της «Αθλητικός Όμιλος Προοδευτική Νεολαία FC  για το   Πρωτάθλημα της  Super League 2
Καριέρα
Ξεκίνησε την καριέρα του στον Αλμωπό Αριδαίας, στον οποίο έμεινε μέχρι το καλοκαίρι του 2010. Συνέχισε στην Καβάλα, στην οποία έμεινε για ένα χρόνο. Ακολούθησε ο Πιερικός για 3 χρόνια, μέχρι το καλοκαίρι του 2014. Μετά επέστρεψε στον Αλμωπό Αριδαίας, όπου έμεινε το πρώτο εξάμηνο της σεζόν 2014–15, και τον Ιανουάριο του 2015 συνέχισε την καριέρα του στις Σέρρες. Το καλοκαίρι του 2015 μεταγράφηκε στη Νίκη Βόλου, στην οποία παρέμεινε για ένα χρόνο. Στις 9 Ιουνίου 2021 υπέγραψε στην ομάδα της Λαμίας διετές συμβόλαιο.
Παναχαϊκή
Το καλοκαίρι του 2016 μεταγράφηκε στην Παναχαική. Βγήκε πρώτος σκόρερ της Β΄ Εθνικής μαζί με τον Μιγκέλ Μπιανκόνι του Πλατανιά, σημειώνοντας 16 γκολ. Το καλοκαίρι του 2019 τελείωσε το συμβόλαιό του και έμεινε ελεύθερος.
ΠΑΣ Γιάννινα
Το καλοκαίρι του 2019 υπέγραψε στον ΠΑΣ Γιάννινα. Στην αρχή της πρώτης χρονιάς ο Ελευθεριάδης είχε έναν σοβαρό τραυματισμό που τον άφησε εκτός για το μεγαλύτερο κομμάτι της χρονιάς. Επέστρεψε προς το τέλος της σεζόν αλλά η σεζόν διακόπηκε πρόωρα εξαιτίας της πανδημίας του covid-19.Την σεζόν 2020-21 αγωνίστηκε με τον ΠΑΣ στην Σούπερ Λίγκα και τον βοήθησε να τερματίσει στην 9η θέση και να φτάσει μέχρι τα ημιτελικά του κυπέλλου.
Λαμία
Στις 9 Ιουνίου 2021 υπέγραψε διετές συμβόλαιο με τη Λαμία.
ΑΟ Προοδευτική
Στις 22 Ιουλίου 2022  υπέγραψε μονοετείς   συμβόλαιο με την  Προοδευτική
Διακρίσεις
ΠΑΣ Γιάννινα
Πηγές
Κατηγορία:Ποδοσφαιριστές ΠΑΣ Λαμίας
Heavy Load
Οι Heavy Load ήταν σουηδικό heavy metal συγκρότημα, το οποίο δημιουργήθηκε στη Στοκχόλμη το 1976. Έχουν χαρακτηριστεί ως το πρώτο metal συγκρότημα που βγήκε από τη Σουηδία. Μετά από τρία άλμπουμ, διαλύθηκαν αρχικά το 1983 και οριστικά το 1987.
Βιογραφία
Οι Heavy Load δημιουργήθηκαν το 1976 από τους αδελφούς Ράγκνε Γουάλκβιστ (φωνητικά και κιθάρα) και Στίρμπιορν Γουάλκβιστ (φωνητικά, τύμπανα), μαζί με τον Μίκαελ Μπάκλουντ (μπάσο). Τον Ιούλιο του 1978, ηχογράφησαν το πρώτο τους άλμπουμ με τίτλο "Full Speed at High Level", με μπασίστα τον Νταν Μολέν, το οποίο κυκλοφόρησε το Νοέμβριο του ίδιου έτους μέσω της Heavy Sound. Η δισκογραφική εταιρεία χρεοκόπησε λίγους μήνες αργότερα και τα μέλη του συγκροτήματος ίδρυσαν τη δική τους εταιρεία με την ονομασία Thunderload Records.
Το 1979, εντάχθηκε στη σύνθεση του συγκροτήματος ο κιθαρίστας Έντι Μαλμ, πρώην μέλος των Highbrow, και οι Heavy Load κυκλοφόρησαν το ΕΡ "Metal Conquest" τον Σεπτέμβριο του 1981. Το καλοκαίρι του επόμενου έτους, ηχογράφησαν στο Decibel AB Studio τον δίσκο "Death or Glory", ο οποίος εκδόθηκε τον Οκτώβριο του 1982, με σινγκλ του άλμπουμ το "Take Me Away".
Στις 4 Ιανουαρίου του 1983 βιντεοσκοπήθηκε το "Heavy Load Live", το οποίο κυκλοφόρησε αργότερα μέσα στη χρονιά σε μορφή VHS. Ακολούθησε ο δίσκος "Stronger than Evil" τον Οκτώβριο του ίδιου έτους, ο οποίος ήταν και ο τελευταίος που κυκλοφόρησε το συγκρότημα. Γκεστ συμμετοχή πραγματοποίησε ο Φιλ Λάινοτ των Thin Lizzy στα κομμάτια "Free" και "Stronger than Evil". Η επιτυχία του άλμπουμ ώθησε το συγκρότημα να προγραμματίσει μία ευρωπαϊκή περιοδεία, η οποία τελικά ακυρώθηκε λόγω της αποχώρησης του μπασίστα Τόμπιορν Ράνιεσε.
Το 1985, ο Αντρέας Φριτζ έγινε μέλος του σχήματος και υπέγραψαν στη δισκογραφική εταιρεία WEA, κυκλοφορώντας το σινγκλ "Monsters of the Night". Την επόμενη χρονιά, οι αδελφοί Γουάλκβιστ ίδρυσαν τα Thunderload Studios, όπου οι Candlemass ηχογράφησαν το άλμπουμ "Epicus Doomicus Metallicus". Μετά από αυτό, οι Heavy Load πέρασαν στον πάγο και σύντομα διαλύθηκαν.
Το συγκρότημα αναγνωρίζεται ως μεγάλη επιρροή του power metal κινήματος και κομμάτια τους έχουν διασκευάσει γνωστά συγκροτήματα του είδους όπως οι HammerFall, Battleroar, Noble Savage και Axevyper.
Τον Μάρτιο του 2017, ανακοινώθηκε ότι οι Στίρμπιορν και Ράγκνε Γουάλκβιστ έχουν αναλάβει το remastering των αυθεντικών αναλογικών ταινιών ηχογράφησης στο studio Atlantis Grammofon της Στοκχόλμης, με σκοπό την επανέκδοση της δισκογραφίας τους μέσω της ελληνικής δισκογραφικής εταιρείας No Remorse, γιορτάζοντας έτσι την τεσσαρακοστή επέτειο από την κυκλοφορία του ντεμπούτου τους.
Πηγές
Κατηγορία:Σουηδικά heavy metal συγκροτήματα
Eurovision: Europe Shine A Light
Το Eurovision: Europe Shine A Light ήταν ένα ζωντανό τηλεοπτικό πρόγραμμα, οργανωμένο από την Ευρωπαϊκή Ραδιοτηλεοπτική Ένωση (EBU) και τους ολλανδικούς ραδιοτηλεοπτικούς φορείς AVROTROS, NOS και NPO. Αντικατέστησε τον Διαγωνισμό Τραγουδιού Eurovision 2020, που είχε προγραμματιστεί να διεξαχθεί στο Ρότερνταμ της Ολλανδίας, αλλά ακυρώθηκε λόγω της πανδημίας COVID-19.
Το σόου μεταδόθηκε ζωντανά από το Χίλφερσουμ στις 16 Μαΐου 2020 και διήρκεσε περίπου 2 ώρες. Φιλοξενήθηκε από τους Chantal Janzen, Edsilia Rombley και Jan Smit, οι οποίοι είχαν επιλεχθεί να παρουσιάσουν τον διαγωνισμό του 2020 πριν την ακύρωσή του.
Ιστορικό
Καθώς ο Διαγωνισμός Τραγουδιού Eurovision 2020 δεν μπορούσε να πραγματοποιηθεί λόγω του ξεσπάσματος της ασθένειας του κορονοϊού στην Ευρώπη, η EBU αποφάσισε να διοργανώσει το Eurovision: Europe Shine a Light ως ένα εναλλακτικό πρόγραμμα. Το όνομα εμπνεύστηκε από το τραγούδι "Love Shine a Light" των Katrina and the Waves (Βρετανό-Αμερικανικό ροκ συγκρότημα) που νίκησε τον διαγωνισμό τραγουδιού Eurovision 1997. Αυτή ήταν η τέταρτη φορά που η EBU διοργάνωσε ένα ειδικό σόου στην μορφή της Eurovision, ύστερα από τα σόου για την 25η, 50η και 60η επέτειο του διαγωνισμού.
Μορφή
Κατά την διάρκεια του προγράμματος, προβλήθηκαν τα 41 τραγούδια που είχαν επιλεχθεί να λάβουν μέρος στον Διαγωνισμό Τραγουδιού Eurovision 2020, σε μία μη διαγωνιστική μορφή. Παράλληλα, συμμετέχοντες από το παρελθόν είχαν προσκληθεί να κάνουν guest εμφάνιση. Μαζί, οι καλλιτέχνες που είχαν επιλεχθεί να συμμετάσχουν στον διαγωνισμό του 2020 ερμήνευσαν το τραγούδι "Love Shine a Light" από τις χώρες τους. Ταυτόχρονα, προβλήθηκε βίντεο από οπαδούς του διαγωνισμού να τραγουδούν το "What's Another Year" από τον Τζόνι Λόγκαν, που νίκησε την Eurovision 1980 στη Χάγη, για την Ιρλανδία.
Τοποθεσία
200px|thumb|Το Στούντιο 21 στο Χίλφερσουμ, ο χώρος διεξαγωγής του προγράμαμτος.
Την 1η Απριλίου 2020, επιβεβαιώθηκε πως το σόου θα διεξαχθεί στο Χίλφερσουμ και συγκεκριμένα στο Στούντιο 21 στην Media Park. Αυτή ήταν η δεύτερη φορά που το Χίλφερσουμ διοργάνωσε πρόγραμμα σχετικό με το διαγωνισμό, έχοντας προηγουμένως διοργανώσει τον Διαγωνισμό Τραγουδιού Eurovision 1958.
Μνημεία και ορόσημα
Διάφορα μνημεία από όλη την Ευρώπη φωταγωγήθηκαν κατά την διάρκεια του σόου ως ένα μέρος του με την ονομασία Europe Shine a Landmark. Τα παρακάτω μνημεία και ορόσημα προβλήθηκαν κατά την διάρκεια του προγράμματος:
Από τις συμμετέχουσες χώρες του διαγωνισμού 2020, η Τσεχία, η Φινλανδία και η Μολδαβία ήταν οι μόνες χώρες που δεν φωταγωγήθηκε μνημείο-ορόσημο.
Τιμητικές συμμετοχές
Παράλληλα, εμφάνιση, χωρίς κάποια εκτέλεση, έκαναν περισσότεροι συμμετέχοντες από το παρελθόν μεταξύ των οποίων και η Έλενα Παπαρίζου που εκπροσώπησε την Ελλάδα στον διαγωνισμό του 2005, η Viki Gabor (νικήτρια για την Πολωνία στον διαγωνισμό junior eurovision 2019), ο Alexander Rybak (Νορβηγία 2009 και 2018), ο Sergey Lazarev (Ρωσία 2016 και 2019), οι Ell και Nikki (Αζερμπαϊτζάν 2011).
Μετάδοση
Το πρόγραμμα πραγματοποιήθηκε στις 16 Μαΐου 2020 στις 21:00 Θερινή Ώρα Κεντρικής Ευρώπης (22:00 ώρα Ελλάδας). Μεταδόθηκε ζωντανά από 46 ραδιοτηλεοπτικούς φορείς σε 45 χώρες :
Εξωτερικοί σύνδεσμοι
Κατηγορία:Eurovision
Όθων Δ΄ της Βουργουνδίας
Ο Όθων Δ΄ (1248 - 17 Μαρτίου 1303), κόμης της Βουργουνδίας (1295 - 1303) από τον Οίκο της Ιβρέας ήταν γιος του Ούγου κόμη του Σαλόν και της Αδελαΐδας των Άντεχς κόμισσας της Βουργουνδίας. Ο Όθων ήταν μέσω της μητέρας του εγγονός της Βεατρίκης Β΄ των Χοενστάουφεν, κόμισσας της Βουργουνδίας και μέσω του πατέρα του καταγόταν από τους κόμητες της Βουργουνδίας. Με τον γάμο των γονέων του, η κομητεία επέστρεψε στον Οίκο της Ιβρέας. Μετά τον θάνατο του πατέρα του έγινε κόμης του Σαλόν (1267) και από την μητέρα του κληρονόμησε την κομητεία της Βουργουνδίας (1279), ωστόσο δεν μπόρεσε να αποκτήσει την ολοκληρωτική εξουσία στην κομητεία μέχρι το 1295. Η μεγαλύτερη κόρη του Ιωάννα Β΄ τον διαδέχθηκε στην Κομητεία της Βουργουνδίας, της δόθηκε προίκα χάρη στον γάμο της με τον βασιλιά της Γαλλίας Φίλιππο Ε΄.
Η σύζυγός του Μαώ του Αρτουά παρήγγειλε στον διάσημο κατασκευαστή τάφων Jean Pepin de Huy στις 4 Ιουνίου 1312 να φτιάξει για τον Όθωνα ένα πολυτελές μνημείο από πέτρα και αλάβαστρο. Το μνημείο θα παρίστανε τον Όθωνα ως πάνοπλο ιππότη με πανοπλία, ασπίδα και ξίφος, με ένα λιοντάρι κάτω από τα πόδια του και δυο αγγέλους να στηρίζουν το μαξιλάρι επάνω από το κεφάλι του. Ο τάφος αυτός δεν υπάρχει σήμερα, αλλά τα σχέδιά του έχουν διασωθεί.
Οικογένεια
Με την πρώτη σύζυγό του Φιλίππη του Μπαρ (1271) δεν απέκτησε παιδιά.
Με την δεύτερη σύζυγο του Μαώ του Αρτουά (1285), κόρη του Ροβέρτου Β΄ κόμη του Αρτουά, απέκτησε:
Πηγές
Κατηγορία:Κόμητες της Βουργουνδίας Κατηγορία:Οίκος της Ιβρέας
Ζαίνι
Το Ζαίνι (γαλλικά: Jaignes) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ζαινιασιέν (γαλλικά: Jaignaciens).
Παραπομπές
Κατηγορία:Κοινότητες της Σεν-ε-Μαρν
Μιράν Μάρισιτς
Ο Μιράν Μάρισιτς (γενν. 17 Ιουνίου 1997 στο Μπιέλοβαρ) είναι Κροάτης αθλητής της σκοποβολής. Κέρδισε τον τίτλο του Παγκόσμιου Πρωταθλητή Εφήβων του ISSF στη Γερμανία το 2017. Στο Παγκόσμιο Πρωτάθλημα Σκοποβολής 2018 κέρδισε το χάλκινο μετάλλιο στα 10 μέτρα αεροβόλο τουφέκι, καθώς και μια θέση στους Θερινούς Ολυμπιακούς Αγώνες 2020.
Παραπομπές
Κατηγορία:Κροάτες αθλητές της σκοποβολής Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Ζαμπλίν
Το Ζαμπλίν (γαλλικά: Jablines) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ζαμπλινουά (γαλλικά: Jablinois).
Παραπομπές
Κατηγορία:Κοινότητες της Σεν-ε-Μαρν
Λάμπερτ φαν Νόορτ
Ο Λάμπερτ φαν Νόορτ (φλαμανδικά: Lambert van Noort, 1520 - 1571) ήταν Φλαμανδός ζωγράφος, αρχιτέκτονας, υαλογράφος και σχεδιαστής ταπισερί.
Βιογραφία
Σύμφωνα με το RKD ήταν ζωγράφος ελαιογραφιών και υαλογράφος. Σύμφωνα με το Dictionnaire des peintres belges ήταν ένας από τους πρώτους καλλιτέχνες που χρησιμοποίησαν ζωντανά μοντέλα στη ζωγραφική τους.
Ο Λάμπερτ φαν Νόορτ απεβίωσε στην Αμβέρσα το 1570.
Εξωτερικοί σύνδεσμοι
Κατηγορία:Φλαμανδοί ζωγράφοι
Ζωλν
Το Ζωλν (γαλλικά: Jaulnes) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Παραπομπές
Κατηγορία:Κοινότητες της Σεν-ε-Μαρν
Ζοσινί
Το Ζοσινί (γαλλικά: Jossigny) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Παραπομπές
Κατηγορία:Κοινότητες της Σεν-ε-Μαρν
Ροβέρτος, κόμης της Βουργουνδίας
Ο Ροβέρτος, κόμης της Βουργουνδίας (περί το 1300 - 1317) ήταν ο μοναδικός γιος του Όθωνα Δ΄ της Βουργουνδίας και της Μαώ του Αρτουά. Ο Ροβέρτος αποκληρώθηκε πριν την γέννηση του, με συνθήκη που υπέγραψε ο Όθων Δ΄ όρισε διάδοχο του την κόρη του Ιωάννα Β΄, κόμισσα της Βουργουνδίας και τον σύζυγο της Φίλιππο δεύτερο γιο του βασιλιά της Γαλλίας Φίλιππου του Ωραίου. Ο Φίλιππος και η Ιωάννα πήραν τεράστια προίκα που περιείχε όλες τις κτήσεις του Όθων Δ΄ στην Βουργουνδία, τον διαδέχθηκαν μετά τον θάνατο του (1303). Ο μικρός Ροβέρτος αρραβωνιάστηκε την Ελεονώρα, μικρότερη κόρη του Εδουάρδου Α΄ της Αγγλίας με την δεύτερη σύζυγο του Μαργαρίτα της Γαλλίας, βασίλισσα της Αγγλίας (8 Μαίου 1306). Ο Πάπας Κλήμης Ε΄ έδωσε την απαραίτητη απαλλαγή για να προχωρήσει ο γάμος (4 Οκτωβρίου 1306) αλλά δυστυχώς η μικρή Ελεονώρα πέθανε πρόωρα και ο γάμος δεν ολοκληρώθηκε (1311). Ο Ροβέρτος της Βουργουνδίας πέθανε πρόωρα (3/4 Σεπτεμβρίου 1317) στο Χότελ ντ΄Αρτουά στο Παρίσι, τάφηκε στην εκκλησία των Κορδελιέρων, τα οστά του μεταφέρθηκαν τον 19ο αιώνα στην Βασιλική Σαιν-Ντενί.
Πηγές
Κατηγορία:Κόμητες της Βουργουνδίας
Ζουάρ (Σεν-ε-Μαρν)
Το Ζουάρ (γαλλικά: Jouarre) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Παραπομπές
Κατηγορία:Κοινότητες της Σεν-ε-Μαρν
Νικόλαος Κουράσης
Ο '''Νικόλαος Π. Κουράσης''' (1910 - 14 Απριλίου 1983) ήταν Έλληνας πολιτικός. Υπηρέτησε ως διοικητής του Αγίου Όρους και ως νομάρχης.
Βιογραφικά στοιχεία
Από τις 14 Απριλίου έως τις 26 Ιουλίου 1943 ήταν Νομάρχης Καβάλας. Το 1944 ήταν διορισμένος Νομάρχης Χίου. Επίσης, υπηρέτησε και ως Νομάρχης Ηλείας πάλι κατά την περίοδο της Κατοχής. Από τον Αύγουστο του 1950 έως τον Δεκέμβριο του 1951 υπηρέτησε ως Πολιτικός διοικητής του Αγίου Όρους.
Πέθανε στην Αθήνα σε ηλικία 74 ετών και κηδεύτηκε στις 15 Απριλίου 1983 από τον ιερό ναό Αγίου Νικολάου Χαλανδρίου.
Παραπομπές
Κατηγορία:Πολιτικοί διοικητές του Αγίου Όρους Κατηγορία:Νομάρχες Ηλείας Κατηγορία:Νομάρχες Καβάλας Κατηγορία:Νομάρχες Χίου
Ούγος, κόμης της Βουργουνδίας
Ο Ούγος (Hugues de Chalon, 1220 - 1266) από τον Οίκο της Ιβρέας ήταν κόμης της Βουργουνδίας (1236 - 1266) και, ως Ούγος Γ΄, κόμης του Σαλόν (Chalon).
Βιογραφία
Ήταν ο πρωτότοκος γιος του Ιωάννη κόμη του Σαλόν και της Μαχώς των Καπετιδών, κόρης του Ούγου Γ΄ κόμη της Βουργουνδίας.
Το 1248 απεβίωσε ο αδελφός της συζύγου του Αδελαΐδας των Άνντεχς, ο Όθων Γ΄ των Άνντεχς κόμης της Βουργουνδίας, άτεκνος. Τον διαδέχθηκε η Αδελαΐδα και ο Ούγος συγκυβέρνησε με τη σύζυγό του, γενόμενος κόμης συζυγικώ δικαιώματι (jure auxoris).
Οικογένεια
Νυμφεύτηκε το 1236 την Αδελαΐδα των Άνντεχς, κόρη του Όθωνα Α΄ δούκα της Μερανίας και απέκτησε τέκνα:
Η σύζυγός του Αδελαΐδα ξαναπαντρεύτηκε έναν χρόνο μετά το τέλος του με τον Φίλιππο Α΄ κόμη της Σαβοΐας.
Πηγές
Κατηγορία:Κόμητες της Βουργουνδίας
Ζουί-λε-Σατέλ
Το Ζουί-λε-Σατέλ (γαλλικά: Jouy-le-Châtel) είναι γαλλική κοινότητα στον νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ζοβισιέν (γαλλικά Joviciens).
Παραπομπές
Κατηγορία:Κοινότητες της Σεν-ε-Μαρν
Συνήθεις Ύποπτοι
Το Συνήθεις Ύποπτοι (ή Οι Συνήθεις Ύποπτοι) (πρωτότυπος τίτλος: The Usual Suspects) είναι αμερικανική neo-noir, θρίλερ, αστυνομική ταινία μυστηρίου, του 1995, σε σκηνοθεσία Μπράιαν Σίνγκερ και σε σενάριο Κρίστοφερ Μαγκουάιρ. Πρωταγωνιστούν οι Στίβεν Μπάλντουιν, Γκάμπριελ Μπερν, Μπενίσιο ντελ Τόρο, Κέβιν Πόλακ, Τσαζ Παλμιντέρι και Κέβιν Σπέισι.
Η ταινία εξελίσσεται μέσα από την ανάκριση του Ρότζερ "Βέρμπαλ" Κιντ, ενός ανάπηρου μικρολωποδύτη, ο οποίος είναι ο μόνος επιζών από μία σφαγή που έγινε στην προβλήτα του λιμανιού του Λος Άντζελες. Ο Βέρμπαλ εξηγεί στον αστυνομικό πώς η συμμορία του βρέθηκε εκεί, αλλά και πώς ο (τρομερός) νονός της νύχτας Κάιζερ Σόζε τους χάλασε τη δουλειά. Η ανάκριση γίνεται μέσω αφηγήσεων και φλασ μπακ, ενώ όσο προχωράει γίνεται ιδιαιτέρως πολύπλοκη.
Η ταινία γυρίστηκε με προϋπολογισμό περί τα 6 εκατομμύρια δολάρια. Η όλη ιδέα ξεκίνησε από τον τίτλο της ταινίας, ο οποίος πάρθηκε από μία στήλη του περιοδικού Spy, The Usual Suspects, μίας από τις πιο γνωστές ατάκες του Κλοντ Ρέινς, από το κλασικό έργο, Καζαμπλάνκα. Ο Σίνγκερ σκέφτηκε πως επρόκειτο για καλό τίτλο ταινίας, ενώ η κινηματογραφική αφίσα, που δημιούργησε αυτός με τον Μαγκουάιρ, ήταν η πρώτη οπτική ιδέα του έργου.
Η ταινία προβλήθηκε στο Φεστιβάλ Κινηματογράφου των Καννών το 1995 και ακολούθως κυκλοφόρησε και στους κινηματογράφους. Οι κριτικές, εν τέλει, ήταν ως επί το πλείστον θετικές και η κινηματογραφική διανομή διευρύνθηκε. Ο Μαγκουάιρ, αργότερα, κέρδισε ένα Όσκαρ Καλύτερου Πρωτότυπου Σεναρίου, ενώ ο Σπέισι ένα Όσκαρ Β' Ανδρικού Ρόλου. Το Writers Guild of America βαθμολόγησε το σενάριο της ταινίας 35ο ανάμεσα στα καλύτερα σενάριο όλων των εποχών. Πλέον, φημίζεται ότι έχει μία από τις διασημότερες ανατροπές στην ιστορία του κινηματογράφου.
Πλοκή
Η ταινία αρχίζει με τον εγκληματία Ντιν Κίτον, ξαπλωμένο και βαριά τραυματισμένο στην προβλήτα του Σαν Πέδρο. Εκεί υπάρχει και μία μυστηριώδης φιγούρα, ονομαζόμενη Κάιζερ, ο οποίος τον πυροβολεί και βάζει φωτιά στο πλοίο. Το αιματοκύλισμα που γίνεται στο καράβι αφήνει πίσω του μόνο δύο επιζήσαντες: τον Άρκος Κόβας, έναν Ούγγρο μαφιόζο, ο οποίος είναι σε κρίσιμη κατάσταση και νοσηλεύεται, αλλά και τον Ρότζερ "Βέρμπαλ" Κιντ, έναν μικροαπατεώνα με κινητικά προβλήματα. Ο ντετέκτιβ Dave Kujan, από τη Νέα Υόρκη, ανακρίνει τον Βέρμπαλ, ο οποίος του περιγράφει τα γεγονότα μέσα αναδρομών, μέσω των οποίων τον οδηγεί και σε τέσσερις άλλους εγκληματίες, τον Κίτον, τον Μάικλ ΜακΜάνους, τον Φρεντ Φένστερ και τον Τολντ Χόκνι.
Όταν ο αστυνομικός ακούει για τον Κάιζερ Σόζε ζητά να μάθει πληροφορίες. Τότε ο ο Βέρμπαλ του λέει την εξής ιστορία: Κάτι αντίπαλοι μαφιόζοι εισβάλουν στην οικία του και κρατάνε ομήρους τη γυναίκα του και το παιδί του. Τότε, για να τους αποδείξει ότι δεν τον ενδιαφέρει, δολοφονεί την οικογένεια του και κατόπιν όλους του Ούγγρους εκτός από έναν, ώστε να αφηγηθεί την ιστορία. Ποτέ ξανά δεν άκουσαν για αυτόν ούτε ποτέ τον είδαν, παρά μόνο κάνει δουλειές μέσω άλλων και αυτοί ίσως ούτε καν γνωρίζουν για ποιον δουλεύουν. Έγινε ένα φόβητρο, ένας αστικός μύθος, μία τρομακτική ιστορία που λένε οι εγκληματίες στα παιδιά τους τη νύχτα (a spook story that criminals tell their kids at night).
Συνεχίζοντας την εξιστόρηση τώρα, ο Βέρμπαλ, λέει ότι ένας από τη συμμορία που έφυγε, ο Φένστερ βρέθηκε νεκρός, στο ακριβές σημείο που τους υπέδειξε ο Κομπαγιάσι. Τότε, προσπάθησαν να σκοτώσουν τον Κομπαγιάσι, αλλά εκείνος απείλησε τους αγαπημένους τους και αυτοί υποχώρησαν. Έτσι, η επιχείρηση προχώρησε κανονικά και οι εναπομείναντες της συμμορίας πήγανε στην προβλήτα, σκοτώνοντας πολλούς Ούγγρους και Αργεντίνους μαφιόζους. Προς έκπληξή τους, δεν υπήρχαν καθόλου ναρκωτικά στο πλοίο. Τότε, ο ΜακΜάνους και ο Χόκνι σκοτώνονται από ένα πρόσωπο, ενώ το ίδιο συμβαίνει και στον Κίτον, του οποίου το έγκλημα το παρακολουθούσε ο Βέρμπαλ, που είχε μείνει εκτός του πλοίου μετά από εντολή του Κίτον.
Όταν ο Βέρμπαλ τελειώνει την ιστορία του, ο αστυνομικός δεν τον πιστεύει. Και ισχυρίζεται ότι ο Κάιζερ Σόζε πρέπει να ήταν ο Κίτον. Και ότι το πραγματικό φορτίο του πλοίου δεν ήταν εξαρχής ναρκωτικά αλλά ο Αρτούρο Μαρκές, ο οποίος θα μπορούσε να αναγνωρίσει το πρόσωπο του Κάιζερ Σόζε, ο οποίος θα πουλιόταν από τους Αργεντινούς στους Ούγγρους, και ότι η πραγματική αποστολή ήταν να δολοφονηθεί αυτός. Κατόπιν, ο αστυνομικός λέει στον Βέρμπαλ ότι η δικηγόρος και φιλενάδα του Κίτον, Φίνεραν, δολοφονήθηκε, τότε ο Βέρμπαλ παραδέχεται ότι όλο αυτό ήταν ιδέα του Κίτον, όμως αρνείται να κάνει αυτήν την κατάθεση στο δικαστήριο. Κι έτσι, χωρίς να μπορούν να τον κρατήσουν άλλο, τον αφήνουν ελεύθερο.
Εξωτερικοί σύνδεσμοι
Κατηγορία:Ταινίες του 1995 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές αστυνομικές θρίλερ ταινίες Κατηγορία:Αμερικανικές ταινίες μυστηρίου Κατηγορία:Ταινίες σε σκηνοθεσία Μπράιαν Σίνγκερ Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου Κατηγορία:Ταινίες παραγωγής Gramercy Pictures Κατηγορία:Ταινίες παραγωγής PolyGram Filmed Entertainment Κατηγορία:Ταινίες γυρισμένες στην Καλιφόρνια Κατηγορία:Ταινίες γυρισμένες στη Νέα Υόρκη Κατηγορία:Ταινίες σε σενάριο Κρίστοφερ Μακουάρι
TCL Corporation
Η TCL Technology (Κινέζικα: TCL科技, TCL kējì, αρχικά ήταν συντομογραφία του Telephone Communication Limited) είναι κινεζική πολυεθνική εταιρεία ηλεκτρονικών με έδρα το Χουεϊτσόου της επαρχίας Κουανγκτούνγκ. Σχεδιάζει, αναπτύσσει, κατασκευάζει και πωλεί προϊόντα όπως τηλεοράσεις, κινητά τηλέφωνα, κλιματιστικά, πλυντήρια, ψυγεία και μικρές ηλεκτρικές συσκευές. Το 2010 ήταν ο 25ος μεγαλύτερος παραγωγός ηλεκτρονικών ειδών ευρείας κατανάλωσης στον κόσμο. Από το 2015 παραμένει ο τρίτος μεγαλύτερος κατασκευαστής τηλεοράσεων ανά μερίδιο αγοράς.
Η TCL περιέχει τέσσερις εισηγμένες εταιρείες: την TCL Technology η οποία είναι εισηγμένη στο Χρηματιστήριο του Σεντζέν, την TCL Electronics Holdings, Ltd. (κωδικός στο Πανεπιστήμιο Χονγκ Κονγκ: 1070), την TCL Communication Technology Holdings, Ltd.(πρώην κωδικός: 2618, αποεισήχθη το 2016), την TCL Display Technology και Tonly Electronics οι οποίες είναι εισηγμένες στο χρηματιστήριο του Χονγκ Κονγκ.
Το εταιρικό σλόγκαν της εταιρείας είναι το "Η Δημιουργική Ζωή" (The Creative Life).
Γρηγόρης Πολύζος
Ο Γρηγόρης Πολύζος (Αθήνα, 28 Αυγούστου 1986) είναι Έλληνας συνθέτης, τραγουδοποιός και καθηγητής ανώτερων θεωρητικών και πιάνου.
Βιογραφία
Ο Γρηγόρης Πολύζος γεννήθηκε το 1986 στο Μαρούσι Αττικής. Ξεκίνησε να σπουδάζει μουσική σε ηλικία 7 ετών στο Πυθαγόρειο ωδείο απ’ όπου και πήρε τα πτυχία ειδικού αρμονίας, ηλεκτρικού οργάνου (με διάκριση), αντίστιξης, φούγκας , πιάνου.
Το 2013 παίρνει  το δίπλωμα σύνθεσης με καθηγητή τον Ιωάννη Αυγερινό.
Το 2018 τελειώνει το μεταπτυχιακό του στην σύνθεση, στο τμήμα μουσικών σπουδών του Ιονίου Πανεπιστημίου με καθηγητή τον Ιωσήφ Παπαδάτο.
Από το 2004 διδάσκει υποχρεωτικά και ανώτερα θεωρητικά και πιάνο.
Παράλληλα γράφει τραγούδια πάνω σε στίχους διάφορων στιχουργών καθώς και ορχηστικά κομμάτια.
Το 2010 γνωρίζεται με τον συνθέτη Νίκο Ζούδιαρη ο οποίος και αναλαμβάνει την παραγωγή του πρώτου του δίσκου ο οποίος κυκλοφόρησε τον Ιούνιο του 2012 από τις εκδόσεις Γαβριηλίδης με τίτλο "Σε τόπους που δεν ξέρω". Περιέχει 9 τραγούδια, στα οποία ο Γρηγόρης Πολύζος υπογράφει την σύνθεση και την ενορχήστρωση. Ερμηνευτές του δίσκου είναι ο Λάκης Χαλκιάς, η Φωτεινή Δάρρα, ο Απόστολος Ρίζος, η πρωτοεμφανιζόμενη Μαρία Κρασοπούλου και ο Νίκος Ζούδιαρης. Ο δίσκος συνολικά είχε πολύ καλή πορεία, τόσο εμπορικά όσο και ραδιοφωνικά, αλλά το τραγούδι που ξεχώρισε ήταν το «Ακατοίκητο νησί» (σε στίχους Γιώργου Σταυλιώτη) με ερμηνευτές τον Νίκο Ζούδιαρη και την Μαρία Κρασοπούλου, το οποίο σημείωσε ραδιοφωνική επιτυχία.
Το 2015 κυκλοφορεί το digital single "Γιατί μ' αρέσει η ζωή" με ερμηνευτές τον Παντελή Θαλασσινό και την Μαρία Κρασοπούλου, σε στίχους του Πόλυ Κυριάκου.
Το 2016 εκδίδει τον δεύτερο προσωπικό του δίσκο με τίτλο "Αποστάσεις" με βασική ερμηνεύτρια την Μαρία Κρασοπούλου. Στον δίσκο συμμετέχει ο Κώστας Μακεδόνας. Το τραγούδι που ξεχώρισε ήταν το "Ό,τι αγάπησες δεν είναι πια εκεί" σε στίχους του Πόλυ Κυριάκου.
Το 2019 εκδίδει την τρίτη του δισκογραφική δουλειά με τίτλο "Πολύχρωμες Ζακέτες" σε στίχους της Αθηνάς Σπανού με ερμηνεύτρια την Πολυξένη Καράκογλου, από την Μικρή Άρκτο.
Το 2020 συνθέτει και κυκλοφορεί το πιανιστικό του έργο "8: in memoriam thanos mikroutsikos" ως φόρο τιμής στην μνήμη του αγαπημένου του συνθέτη Θάνου Μικρούτσικου.
Το 2021 αναλαμβάνει την παραγωγή και ενορχήστρωση του δίσκου "Το πιο δικό μου ψέμα" του πρωτοεμφανιζόμενου ερμηνευτή και στιχουργού Θοδωρή Τσάτσου.
Το 2021 κυκλοφορεί το τραγούδι "Έρωτας σε καραντίνα" με ερμηνευτή τον Παντελή Κυραμαργιό σε στίχους του Θοδωρή Τσάτσου.
Το συνθετικό του έργο επεκτείνεται και στον τομέα της μοντέρνας κλασικής μουσικής (έργα για σόλο πιάνο, μικρή ορχήστρα, κουαρτέτο εγχόρδων κ.α.).
Έχει γράψει μουσική για διαφημίσεις και καμπάνιες (galerie de beaute, Ελληνικός Σύνδεσμος Ηλεκτρονικού Εμπορίου κ.α).
Παράλληλα με τις μουσικές του δραστηριότητες είναι πτυχιούχος της σχολής Νηπιαγωγών του Πανεπιστημίου Πατρών (2012).
Δισκογραφία
·      "Σε τόπους που δεν ξέρω ", 2012 εκδόσεις Γαβριηλίδης
·      "Αποστάσεις ", 2016 Μικρός Ήρως
·      "Το πιο δικό μου ψέμα " του Θοδωρή Τσάτσου, 2021 MLK (παραγωγή, ενορχήστρωση και σύνθεση 4 τραγουδιών)
Έργα κλασικής μουσικής
op. 1: 2 Children’s pieces, για πιάνο (2011)
op. 2: Piano prelude, για πιάνο (2013)
op. 3: Organ Fantasia, για εκκλησιαστικό όργανο (2015)
op. 4: Six images for string Quartet, για κουαρτέτο εγχόρδων (2016)
op. 5: rondo, για κουιντέτο χάλκινων πνευστών (2016)
op. 6: Subconscious για Φλάουτο, Κλαρινέτο και πιάνο (2017)
op. 7: Circle, για κλαρινέτο και πιάνο (2017)
op. 8: Wind, για ορχήστρα πνευστών και κρουστά (2018)
op. 9: 8, in memoriam Thanos Mikroutsikos, για πιάνο (2020)
op. 10: EAST, για φλάουτο (2020)
op. 11: Waiting for Mr. Samuel Beckett, για βιολί και ηλεκτρονικά (2020)
op. 12: In Between, για τσέλο (2021)
op. 13: Volatile times, για βιολί, μπάσο κλαρινέτο και βιμπράφωνο (2021)
op. 14: Contradictions, για μικρό σύνολο (2021)
op. 15: 4 emotions, για πιάνο (2022)
Συνεντεύξεις
https://www.tovima.gr/2017/04/25/culture/grigoris-polyzos-milame-aristerostrofa-kai-prattoyme-deksiostrofa/
https://m.naftemporiki.gr/story/1228017
https://www.mixgrill.gr/ar50178el-grigoris-polyzos-anakalyptw-ksana-giati-agapisa-kai-giati-kanw-moysiki.html
https://yourearticles.com/worth-your-click/synenteuksi-me-ton-grigori-polyzo-o-korwnoios-eksathliwse-tous-kallitexnes-oikonomika-toys-dynamwse-kallitexnika/
https://www.mixgrill.gr/ar16511el-gimme-10-o-grigoris-polyzos-grafei-gia-toys-synthetes-poy-thaymazei.html
https://www.polismagazino.gr/%CE%B3%CF%81%CE%B7%CE%B3%CF%8C%CF%81%CE%B7%CF%82-%CF%80%CE%BF%CE%BB%CF%8D%CE%B6%CE%BF%CF%82-%CE%BF%CE%B9-%CF%83%CF%85%CE%BD%CE%B5%CF%81%CE%B3%CE%B1%CF%83%CE%AF%CE%B5%CF%82-%CF%80%CE%BF%CF%85-%CE%BF/
Κατηγορία:Έλληνες συνθέτες Κατηγορία:Έλληνες τραγουδοποιοί Κατηγορία:Έλληνες καθηγητές μουσικής
Ευτύχης Μπλέτσας
Ο Ευτύχης Μπλέτσας (6 Ιανουαρίου 1980, Αθήνα) είναι Έλληνας κινηματογραφιστής, παρουσιαστής, συγγραφέας, μάγειρας, μουσικός και YouTuber. Έγινε ευρύτερα γνωστός μέσα από την παρουσίαση της τηλεοπτικών σειρών μαγειρικής Η Κουζίνα της Μαμάς, Happy Cook, Food IQ, Ταξίδι στις Γεύσεις αλλά και από την ταξιδιωτική εκπομπή Happy Traveller.
Πρώιμα χρόνια
Κατάγεται από τη Θεσσαλονίκη, ενώ γεννήθηκε και μεγάλωσε στην Αθήνα. Σπούδασε στην Αγγλία και έχει κατάρτιση στη Διατροφολογία, την Ψυχολογία και στις Παιδαγωγικές Επιστήμες. Πήρε Bachelor in Computer and Networks στο Πανεπιστήμιο του Έσσεξ και MSc in Advanced Computing στο Αυτοκρατορικό Κολέγιο του Λονδίνου. Επίσης, είναι απόφοιτος του Anthony Robbins Mastery University & Leadership Mastery και του Experts Academy όντας μαθητής του Μπρέντον Μπέρνχαρντ. Στην Ελλάδα, έκανε σπουδές στο Θέατρο και τη Μουσική.
Καριέρα
Το 2004 έγραψε το βιβλίο Το Παστίτσιο της Μαμάς (2004). Ξεκίνησε την καριέρα του στην τηλεόραση, με την παρουσίαση της εκπομπής μαγειρικής Η Κουζίνα της Μαμάς, η οποία προβλήθηκε αρχικά από την ΕΡΤ3 το 2005 και έπειτα συνεχίστηκε το 2007 στον Alpha TV έως το 2009 όπου συνεργάστηκε με την αγγλική εκπομπή Planet Food, συμμετέχοντας σε ένα επεισόδιο γυρισμένο στην Ελλάδα, αφιερωμένο στην ελληνική κουζίνα. Το 2010 έγραψε το βιβλίο Μαγειρική Οικονομία. Το 2011 ασχολούνταν με την εκπαιδευτική παράσταση και βιβλίο Μουσικομαγειρέματα και επίσης έγραψε το Ακίνητοι... Νηστεία. Επίσης, παρουσίασε την εκπομπή Food IQ στο Μακεδονία TV το 2012, ενώ την ίδια χρονιά έγραψε το βιβλίο Θετική Ενέργεια.
Το 2013, παρουσίασε την εκπομπή Ταξίδι στις Γεύσεις στο New Epsilon TV, για δύο κύκλους. Τον Δεκέμβριο του 2014, παρουσίασε την καθημερινή εκπομπή μαγειρικής Happy Cook στον ΣΚΑΪ. Από το 2015, παρουσιάζει την ταξιδιωτική εκπομπή Happy Traveller στο ίδιο κανάλι.
Μέχρι το τέλος του 2019, το κανάλι του στο YouTube είχε περισσότερους από 200 χιλιάδες συνδρομητές.
Προσωπική ζωή
Το 2008, για μία περίοδο έπασχε από νευρική ανορεξία, την οποία ξεπέρασε.
Εξωτερικοί σύνδεσμοι
Κατηγορία:Έλληνες συγγραφείς Κατηγορία:Έλληνες μουσικοί Κατηγορία:Σεφ Κατηγορία:Έλληνες YouTubers Κατηγορία:Έλληνες άνδρες τηλεπαρουσιαστές
Queen Rocks
Η επιλογή των κομματιών πραγματοποιήθηκε βάσει της δυναμικής των συνθέσεων, με σκοπό να παρουσιάσει τον hard rock ήχο του συγκροτήματος, ενώ περιείχε και ένα πρώην ακυκλοφόρητο κομμάτι με τίτλο "No-One but You (Only the Good Die Young)". Επίσης, συμπεριλήφθηκε μία σκληρότερη εκτέλεση του "I Can't Live With You", με βαρύτερη κιθάρα και πιο επιθετικά τύμπανα.
Η συλλογή μπήκε στο βρετανικό Top-10 και βραβεύθηκε ως πλατινένιος δίσκος, ενώ έγινε χρυσή στην Αυστραλία και τη Γαλλία.
Θέσεις τσαρτ
{|width="100%" align="center"| Queen Rocks (άλμπουμ)
Επίσημη κυκλοφορία: 3 Νοεμβρίου 1997
Βραβεία
Greatest Hits II (άλμπουμ)
Οι μουσικοί των Queen
Οι μουσικοί οι οποίοι ηχογράφησαν τα τραγούδια του "Queen Rocks" ήταν οι εξής:
Πηγές
Κατηγορία:Δισκογραφία των Queen Κατηγορία:Άλμπουμ του 1997
Ιστορία της Ιταλικής Δημοκρατίας
Η ιστορία της Ιταλικής Δημοκρατίας αφορά την περίοδο που σχετίζεται με την ιστορία της Ιταλίας από το 1946, όταν η Ιταλία έγινε δημοκρατία και η οποία χωρίζεται γενικά σε δύο φάσεις, τη λεγόμενη "Πρώτη" και "Δεύτερη" Δημοκρατία.